

PROJEKTS uz 30.05.2024.

vēlamais datums izskatīšanai: Attīstības komitejā, 12.06.2024.

domē: 27.06.2024.

sagatavotājs: Miķelis Cinis

ziņotājs: Miķelis Cinis

LĒMUMS

Ādažos, Ādažu novadā

2024.gada 27. jūnijā **Nr.**«DOKREGNUMURS»

**Par lokālplānojuma** **kā grozījumu Ādažu novada teritorijas plānojumam nekustamajā īpašumā “Avenes”, Ādažos nodošanu publiskajai apspriešanai**

Ādažu novada pašvaldībā izskatīts SIA "Reģionālie projekti" (reģistrācijas Nr. 40003404474, juridiskā adrese: Rūpniecības iela 32B - 2, Rīga, Latvija, LV-1045, e-pasta adrese: [birojs@rp.lv](mailto:birojs@rp.lv)) 15.03.2024. iesniegums (reģistrēts 15.03.2024. ar Nr. ĀNP/1-11-1/24/1461) ar lūgumu pieņemt lēmumu par lokālplānojuma nekustamā īpašuma “Avenes” (kadastra numurs 8044 010 0070) zemes vienībai Veckūlu ielā 1, Ādažos, Ādažu nov., ar kadastra apzīmējumu 8044 010 0070, nodošanu publiskajai apspriešanai.

Izvērtējot iesniegto lokālplānojuma projektu un ar to saistītos apstākļus, tika konstatēts:

1. Ādažu novada pašvaldības dome 23.08.2023. pieņēma lēmumu Nr. 321 “Par atļauju izstrādāt lokālplānojumu kā grozījumus Ādažu novada teritorijas plānojumam (3.1 redakcijai) nekustamajā īpašumā “Avenes”, Ādažos”, ar kuru tika uzsākta nekustamā īpašuma “Avenes”, ar kadastra Nr. 8044 010 0070, sastāvā esošās zemes vienības ar kadastra apzīmējumu 8044 010 0070, lokālplānojuma (turpmāk – Lokālplānojums) izstrādāšana, ar mērķi precizēt zemes vienības funkcionālo zonu Savrupmāju apbūves teritorija (DzS1), lai atļautu dvīņu māju apbūvi un koriģētu TIN7 zonu zemes vienībā;
2. Saskaņā ar Lokālplānojuma izstrādes vadītāja 15.04.2024. ziņojumu Lokālplānojuma projekts atbilst Ādažu novada ilgstspējīgas attīstības stratēģijai 2013. – 2037.gadam, Ādažu novada teritorijas plānojumam un darba uzdevumam Lokālplānojuma izstrādāšanai;
3. Pašvaldību likuma 4.panta pirmās daļas 15. punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
4. Teritorijas attīstības plānošanas likuma 12.panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus;
5. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 82.punkts noteic, ka pašvaldība pieņem lēmumu par teritorijas plānojuma vai lokālplānojuma redakcijas nodošanu publiskajai apspriešanai un institūciju atzinumu saņemšanai. Publiskās apspriešanas termiņu nosaka ne īsāku par četrām nedēļām.

Pamatojoties uz Pašvaldību likuma 4.panta pirmās daļas 15. punktu un 10.panta pirmās daļas 21.punktu, Teritorijas attīstības plānošanas likuma 12.panta pirmo daļu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 82.punktu, kā arī ņemot vērā Lokālplānojuma izstrādes vadītāja 15.04.2024. ziņojumu, un to, ka jautājums tika izskatīts un atbalstīts Attīstības komitejā 12.06.2024., Ādažu novada pašvaldība

**NOLEMJ:**

1. Nodot publiskajai apspriešanai un institūciju atzinumu saņemšanai lokālplānojumu nekustamā īpašuma “Avenes”, kadastra Nr. 8044 010 0070, sastāvā esošajā zemes vienībā ar kadastra apzīmējumu 8044 010 0070.
2. Publiskās apspriešanas termiņu noteikt četras nedēļas.
3. Paziņojumu par lokālplānojuma publisko apspriešanu ievietot Teritorijas attīstības plānošanas informācijas sistēmā un pašvaldības tīmekļvietnē [www.adazunovads.lv](http://www.adazunovads.lv), kā arī publicēt pašvaldības informatīvajā izdevumā “Ādažu Novada Vēstis”.
4. Pašvaldības Centrālās pārvaldes Teritorijas plānošanas nodaļa ir atbildīga par lēmuma izpildi.
5. Par lēmuma izpildes kontroli atbild pašvaldības izpilddirektora vietniece.

Pielikumā:

1. Lokālplānojuma Paskaidrojuma raksts uz 33 lp.
2. Teritorijas izmantošanas un apbūves noteikumi uz 13 lp.
3. Lokālplānojuma Grafiskā daļa uz 1 lp.
4. Pārskats par lokālplānojuma izstrādi uz 49 lp.
5. Lokālplānojuma izstrādes vadītāja ziņojums ar pielikumu, pavisam uz 14 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

IDRV:@

Iesn.:@ [birojs@rp.lv](mailto:birojs@rp.lv)

Īpašn.: [smcriga@gmail.com](mailto:smcriga@gmail.com)

M.Cinis, 26247571